CELEX: C2004/179/33
Language: fi
Date: 2004-07-10 00:00:00
Title: Asia T-175: Donald Gordonin 7.5.2004 Euroopan yhteisöjen komissiota vastaan nostama kanne

10.7.2004   
            
            
               FI
            
            
               Euroopan unionin virallinen lehti
            
            
               C 179/17
            
         Donald Gordonin 7.5.2004 Euroopan yhteisöjen komissiota vastaan nostama kanne
   (Asia T-175)
   (2004/C 179/33)
   Oikeudenkäyntikieli: englanti
   Donald Gordon, kotipaikka Bryssel, Belgia, on nostanut 7.5.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja M. Byrne.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa päätöksen, jonka nimittävä viranomainen teki kantajan valituksen R/204/03 johdosta;
            
         
               —
            
            
               toteaa, että henkilöstösääntöjen 43 artiklan yleisistä täytäntöönpanosäännöksistä 26.4.2002 tehty komission päätös tai sitä vastaava voimassaoleva toimenpide on pätemätön sikäli, kun sen mukaan arviointikertomukset tulevat lopullisiksi ennen kuin kaikki samassa yksikössä samalla palkkatasolla olevien henkilöiden tekemät valitukset on käsitelty;
            
         
               —
            
            
               toteaa, että 3.12.2002 päivätty hallinnollinen tiedote 99-2002 tai sitä vastaava voimassaoleva toimenpide on pätemätön sikäli, kun siinä asetetaan arvioinneille keskiarvotavoite;
            
         
               —
            
            
               velvoittaa kantajalle suoritettavaksi korvausta aineellisista vahingoista, joita tämän urakehitykselle, henkiselle hyvinvoinnille ja terveydelle on aiheutunut;
            
         
               —
            
            
               velvoittaa komission korvaamaan kaikki nyt esillä olevan asian käsittelystä aiheutuvat oikeudenkäyntikulut.
            
         Oikeudelliset perusteet ja pääasialliset perustelut
   Vaatimustensa tueksi kantaja vetoaa ensinnäkin olennaisten menettelymääräysten rikkomiseen ja puolustautumisoikeuksien loukkaamiseen, koska arvioinnin suorittanut esimies ei ole kuullut kyseessä olevaa virkamiestä viiden työpäivän kuluessa, kuten henkilöstösääntöjen 43 artiklan yleisistä täytäntöönpanosäännöksistä 26.4.2002 tehdyssä komission päätöksessä edellytetään.
   Kantaja vetoaa myös siihen, että arvioinnin suorittaja on tehnyt ilmeisen arviointivirheen allekirjoittaessaan kantajan arviointikertomuksen, koska kertomukseen sisältyi kantajan osalta virheellistä ja ristiriitaista tietoa. Kantaja vetoaa lisäksi harkintavallan väärinkäyttöön, koska arvioinnin suorittaja ei ole ryhtynyt mihinkään toimiin mainittujen arviointivirheiden korjaamiseksi.
   Lopuksi kantaja vetoaa vielä siihen, että olennaisia menettelymääräyksiä on rikottu ja puolustautumisoikeuksia loukattu, koska komission 26.4.2002 tehdyllä päätöksellä käyttöön otettu sisäinen valitusjärjestelmä on järjestelmästä itsestään johtuen tehoton niistä kahdesta syystä, että valitusta esitettäessä saman yksikön muut arvioinnit, joihin valituksenalainen arviointi liittyy keskivertopisteiden kautta, ovat jo tulleet peruuttamattomasti päteviksi ja että valituksia varten on käytettävissä rajallinen määrä pisteitä.